Sagunt serà subseu en els Gay Games 2026
16 de novembre 2021

![](/media/o2lntgcv/c-gay-games.jpg?width=850&height=566.9886363636364)

València ha sigut la guanyadora de les ciutats en les quals es podia celebrar els Gay Games en l'any vinent 2026 després de tres mesos de preparació per a la candidatura. En eixe sentit, Sagunt es convertirà en subseu d'este gran esdeveniment esportiu i cultural mundial que lluita per l'acceptació de la igualtat i de la diversitat sexual. La candidatura de la ciutat de València competia per ser la seu amb les ciutats de Munic i Guadalajara (Mèxic).

L'alcalde de Sagunt, Darío Moreno, ha explicat que els Gay Games pretenen ser un esdeveniment inclusiu, del qual està molt orgullós que Sagunt siga subseu i al qual anima a tota la ciutadania a participar: «**Els Gay Games pretén ser un esdeveniment inclusiu, en el qual tothom, independentment de la seua condició sexual, de la seua identitat de gènere i de la seua raça, està convidat a participar. És un esdeveniment que des de l'esport el que promou és la igualtat entre totes les persones i, precisament per això, Sagunt està molt orgullosa de poder haver jugat un paper a aconseguir esta candidatura**». Al que ha afegit: «**Serem subseu, jugarem un paper importantíssim en la part cultural i animarem a tots els nostres clubs esportius i a tota la ciutadania a participar en esta gran festa de la inclusió i en esta gran festa per la igualtat**».

El passat mes d'agost l'Ajuntament de Sagunt i el Institut Valencià de Cultura rebien en el Teatre Romà, en el marc del festival 'Sagunt a Escena', a tot el Comité Internacional Seleccionador de la seu dels Gay Games.

*   [](http://www.facebook.com/sharer.php?u=https://aytosagunto.es/va/actualitat/sagunt-sera-subseu-en-els-gay-games-2026/ "Facebook")
*   [](http://twitter.com/share?url=https://aytosagunto.es/va/actualitat/sagunt-sera-subseu-en-els-gay-games-2026/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-sera-subseu-en-els-gay-games-2026/ "Linked In")
*   [](mailto:?body=https://aytosagunto.es/va/actualitat/sagunt-sera-subseu-en-els-gay-games-2026/)